स्थानीय लोगों ने युवक के खिलाफ कड़ी कार्रवाई करने और युवक को उसके परिवार के साथ सतपुली से बाहर करने की भी मांग की। आरोपी युवक का परिवार सतपुली में रजाई-गद्दे और फर्नीचर बनाने का काम करता है। घटना के बाद बिगड़े हालात को देखते हुए एसएसपी पौड़ी भी मौके पर पहुंचे। सतपुली के एसओ राकेंद्र कठैत ने बताया कि आरोपी युवक के खिलाफ मुकदमा दर्ज कर आरोपी को हिरासत में ले लिया गया है। उन्होंने घटना और युवक की जानकारी देते हुए कहा कि युवक की उम्र करीब 22 साल है और फिलहाल मामले की जांच चल रही है। हालात को देखते हुए बाजार में भारी पुलिस बल भी तैनात किया गया है। बता दें कि सतपुली बाजार में कुछ दिनों पहले भी एक फेसबुक पोस्ट ने माहौल गरमा दिया था। यहां पर एक फल विक्रेता ने सोशल मीडिया पर धार्मिक स्थल को लेकर आपत्तिजनक पोस्ट कर दिया था। देखते ही देखते यह पोस्ट वायरल हुई और पूरे बाजार में तोड़फोड़ और आगजनी की घटना हुई थी।